|27-04-2008, 02:45 AM||#1|


عضو نشيط


رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
بسم الله الرحمن الرحيم
مدخل:اول شي معكم ابو نواف
ضيف جديد على النشاما والصبايا منتسبي هذا المنتدى الرائع
وافيدكم انني من محبي السفر لبلاد الاندومي
وقد سافرت قبل اسبوعين وكتبت موضوع طبعآ ..............................بدون صور
لكن مفيد كما اعتقد او أمل .. للاعضاء الجدد المنظمين لمحبة العمة (اندنوسيا)
وفيه اختصار مفيد وشرح كأنك ببلاد العمة
انتظرو تقريري بعد تنقيحه...خلال ساعات
اخوكم ابو نواف


|27-04-2008, 03:41 AM||#2|


(أبوإبراهيم Puncak)
خـدمـات سـيـاحـيـة


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
اخوي ابو نواف
حياك الله بينن في منتدى النخبة وخبراء اندونيسيا
وان شاء الله تستمتع في تواجدك معنا في هنا اندونيسيا
و اعجل علينا يا ابو نواف
تراك شوقتنا بالمقدمة الرائعة
لا تطول علينا
تحياتي


اخي الكريم
لطلبات الحجز وترتيب البرنامج عليك زيارة الرابط التالى
طلبات الحجز والعروض والسياحية
|27-04-2008, 04:04 AM||#3|


●¸ِ ǁ عضو مجلس الإدارة ǁ¸ِ● مستكشف الأرخبيل الإندونيسي


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
مرحبا بك أخي أبو نواف ومرحبا بعشاق العمة
أبنتظرك حتى الصباح وماني رايح للدوام وإذا خصمو علي أنت المسئول
ننتظر ماتجود به قريتحك الأندومية في حب العمة


|27-04-2008, 09:49 AM||#4|


°●¸¸. خبير سفر وسياحة .¸¸●°


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
اخي العزيز .الديتا
لست بحاجة ان اكتب السطور للتعبير عن ما نكنة لك
هي الف تحيه لك بنضمامك الى منتدى النخبه
اخي العزيز
فانتا تعرف مدى تعلقنا بندونيسيا ومحبتنا لها
قلت ستقدم لنا تقرير
وانا اقول مهما كان التقرير
لن يكون تقرير عادي بل تقرير مميز
وننتظر تقريرك عن قريبا
انا وباقي الاعضاء بانتظار تقريرك


|27-04-2008, 11:29 AM||#5|


●¸ِ ǁ رئيس مجلس الإدارة ǁ¸ِ●


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
الديتا
الف الف شكر لك على كرمك بالاعداد للتقرير المفيد
ونتشرف ان تكون معنا هنا فى هذا المنتدي
هنا إندونيسيا للتقارير رحلات الأعضاء إضغط هنا
تقبل مروري ولك التحية


كل منهما على حق...!!!
فالذي على اليمين يرى عدد 3 قطع
والذي على اليسار يرى 4 قطع
فما تراه انت من وجهة نظرك .. ليست بالضرورة ان يتطابق مع الطرف الاخر
لكن يجب احترام الاراء .. لان كلا منهما محق وصادق
مقاتل من الصحراء اضغط هنا
|27-04-2008, 11:30 AM||#6|


°·.·• كبار الشخصيات •·.·°


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
اخي العزيز ابو نواف
نكرر الترحيب فيك هلا وسهلا
ونحمد الله على سلامه الوصول
وننتظر التقرير ونطمع بان يكون دسم في الصور
تقبل تحياتي وتقديري


|27-04-2008, 12:41 PM||#7|


عضو نشيط


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
حيا الله الجميعوالله ثم ولله هناك ظروف اجبرتني على عدم التواجد
لكن اكمل التقرير وابسط به الليلة ان شاء الله هنا
مع كامل الغلا والمحبة والتقدير لم شرف الصفحة
محبكم
ابو نواف


|27-04-2008, 02:21 PM||#8|


عضو فعال


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
حياك ابونواف ومرحبا فيك وحمدلله على سلامه الوصول
وبتظار تقريرك


aku rindu jakrta
|27-04-2008, 03:29 PM||#9|


°·.·• كبار الشخصيات •·.·°


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
يالله يالله ياكريم .....
على رصيف الانتظار؟


|27-04-2008, 11:04 PM||#10|


عضو نشيط


رد: رحلتي االتاريخية الى جاكرتا والجبل الاخضر بالتفصيل(شقق-اسعار-معلومات)
اسف على التاخير>>>>>>>كل تأخيرة وفيها خيرة اخلص علينا خخخخ
اما قلت بالبداية انه مافيه صور والموضوع مختصر
بس لعيون ضباب بنشاك
تفضلو والصور الباقية بالطريق حتى يتم رفعها
الرحلة:
يوم الثلاثاء بعد صلاة العصر شديت الرحال متوجه الى العاصمة الرياض من حائل على سيارة اخوي ابو ياسر (الكامري) والسواق طبعآ ابو ياسر وطول الطريق والمطر معنا (سيول) من بعد محافظة الشنان حتى المجمعة ...وصلنا الرياض حوالي الساعة 9 مساء
وطوالي يم استراحة اخوي احمد ..ولقينا العشاء والم (جاهز) وتكينا بعد العشاء على شاعر المليون اللي خذاه الشبرمي ...ونومة حتى الضحى.. وبعد الغداء تمشينا شوي حتى المغرب ورجعنا للاستراحة وضبطت عزبة السفر وتوكلنا على الله يم مطار الملك خالد الدولي..ودعت الخويا واخذت البوردنق ودخلت للصالات ...انتظر رحلتي للعمة الاندومية ..على الخطوط السعودية ...(طبعآ التذكرة قصيته من مكتب الراجحي بحائل) بــ 2150 ريال وعند البوابة 26 بمطار الملك خالد توجهنا لطائرتنا الجامبو (دورين) وتتسع لاكثر من 400 راكب .. والطائرة فل يعيني انواع الزحمة واغلب المسافرين سعوديين والقليل من الشغالات الاندنوسية ... اقلعنا من مطار الملك خالد الساعة 11 مساء ...ومدة الرحلة حوالي 9 ساعات من الاقلاع...وبعد ساعة جابو لنا هاك العشاء اللي يرد الروح (وحاولت النوم ولكن للاسف لم استطع) لان بجنبي سعودي (من هوامير السعودية) يعني غني وشبعان واول مرة يسافر لاندنوسيا...وخذ عندك اسئلة ..وين اروح وكم ادفع ..الوكاد اشغلنا بكثرة اسئلته...حتى وصلنا المطار الدولي بجاكرتا ...نزلنا حوالي الساعة 11 صباحآ بتوقيت جاكرتا (هم قبلنا بـ 4 ساعات) وطوالي على كشك الفيزة (اسبوع بــ 10 دولار...وشهر بــ 25 دولار)..وبعده على الجوازات لختم الدخول...على فكرة كان معنا بالطائرة الممثل السعودي بشير غنيم وعائلته ..وكان نجم الرحلة بكثرة المعجبين اللي يصورونه ويتكلمون معه .... ارجع لرحلتي....
بعد الجوازات رحت يم الامتعة واخذت الشنطة والعزبة وطوالي على مكتب كاها وحجزت بفندق اوسيس اميرعن طريق المكتب بــ 350 الف روبية .. وسيارة من عندهم... وعلى الفندق ..ويوم نزلت الامتعة وحوستي اللي معي واسوي اجراءت السكن عندهم شوي لين خويي الهامور عندي ...يالشمري ساكن بهاه.. قلت ايه ..قال حتى انا هههه الوكاد اعطيته ركبه ابي انام شوي ..وعلى الغرفة ..وصليت الظهر ونومة حتى المغرب... بعده اخذت دش وصليت العصر وجمعت المغرب والعشاء وطللعت ادور العيشة(مطعم) وطبعآ الشارع اللي به الفندق (شكيني) معروف بكثرة المطاعم السريعة والعربية كا حضرموت وغيره...تعشيت وبعد العشاء رحت يم سوق (الاتريوم) وهو قريب للفندق وسوق عالمي رائع وتلقاء كل شي فيه...بعد حوالي الساعتين من التسكع بالسوق ...اخذت اجرة الزرقاء وقلت (تايقر) يعني شغل العداد ...وقلت له راوند يعني جولة بجاكرتا ...وبعد مدة بعد ان تمشينا بالعاصمة وهي مدينة غريبة ..ومتطورة بخلاف مما نتوقع عنها..عمومآ فيها احياء راقية وعمائر وفلل خيال و تجد احياء فقيرة جدآ ... بعد التمشية رجعت للفندق ...واحط راسي(نوم) حتى صباح الجمعة.. وبعد الفطور شديت الامتعة واخذت تاكسي لديرة الحلا والطرا بشناك او الاجبل الاخضر طبعآ التاكسي اخذ 300 الف روبية ... وبعد ساعة من خروجي من جاكرتا اطل علينا الجبل الرائع..واستقبلتنا سحابة تبرد الكبد... وعند البقالة السعودية بعد فندق سفاري او بعد مفرق (سفاري باتمان) او منطقة سساروا.. بحوالي 2 كيلو وانا متجه لجبناز تجد البقالة السعودية وكذلك مكتب سلطان وهو معروف بالجبل ..فرقنا يمين لفلل (الديتا) حوالي 400 متر من الشارع العام.. واستقبلتنا مسئولة المكتب (نادية) واخوه (صابر) قالو الفلة جاهزة ومحجوزة لك يابو نواف وب(300 ) الف روبية ...طوالي نزلت حوستي واغراضي بالفلة ... وضبطت الفنجال
والراس :ksatec.com (47): و كاسة شاهي... طبعآ انا جايب عزبتي كاملة حتى عزبة الطبخ...وبعد ما ارتحت شوي ومخمخت الراس ... نزلت وجبت لي تيس بحوالي 250 الف
وجابولي المكتب خدامة تتكلم عربي ومعه ابن اخته
وعز الله انه خوش شغالة هي وبناخيه..
والجبل من بعد صلاة الظهر تستهل سبحان الله وبشكل شبه يومي... ويوم السبت جولة على جبناز حتى المغرب
يتخلله مشاهدة مدينة الزهور والشلالات ...والقفز المظلي من اعلى الجبل ...
وبعد هالتعب رجعت للفلة عند المغرب ... لقيت الخدامة مضبطت المشوي ...والفنجال والراس...
بعد العشاء سيرو علي سعوديين وانبسطو وتقهوو حتى الساعة 12 بالليل استاذنو ... وانا حطيت راسي...
يوم الاحد بعد الضحى توجهت يم مدينة السفاري وهي عجيبة وغريبة ومدهشة حيث تجد اغلب الحيونات الاسد والفيل والنمر والغزلان والزرافة وغيره...حرة وانت بالسيارة تتمشى بينهم ...وبعد الجولة داخل الحديقة ذهبنا للعروض وخاصة عرض (الكابوي) الرائع وعند المغرب رجعت وسيرت على اللي جو البارح عندي وسهرنا للساعة 1 بالليل ...
يوم الاثنين بالصباح ...حوالي الساعة 8 صباحآ توجهت لمدينة بقور ...وتمشيت بأسواقه...وثم توجه لمطعم البحيرات(ليدو) حيث ياخذك القارب برحلة لمدة ساعة او اكثر بو سط البحيرة .. ثم تجد باخر البحيرة مطعم للسمك الطازج حيث تختار السمك الذي تريد وتطلب منهم اخراجه ويشون السمك الذي اخترت...وهو من اجمل واروع المطاعم الذي شاهدت بحياتي..
عند المغرب رجوع للفلة ... وتكوه حتى موعد النوم..
يوم الثلاثاء ... رحلة رايقة من الجبل حتى مدينة سكابومي.. ثم العودة للجبل عند الساعة 11 مساء
طبعآ تبعد عن الجبل حوالي 3 ساعات بالسيارة ...رحلة خيالية تشاهد المناظر الطبيعية وانت بالسيارة...
طبعآ اليوم الاخير الاربعاء عند الساعة 10 صباحآ توجهت الى مطار جاكا الدولي لان موعد رحلتي الساعة 1 الظهر...
معلومات :
قبل كل شي ترا الله سبحانه وتعالى معبود بالسعودية وبجاكرتا وباي مكان بالعالم...يعني لاتترك الصلاة ابد..
وخلك قدوة حسنة وطيبة لان الانظار متجهة اليك كسائح سعودي
تصرفاتك محسوبة عليك...حاول تبتعد عن اثارة أي مشكلة..وابدا السلام لان اغلب الشعب الاندنوسي مسلمين...
سعر الصرف 100 دولار امريكي ب 910000
يعني مليون روبية الإ شوي
سعر صرف 100 ريال سعودي ب 240000
يعني حوالي ربع مليون روبية
نصيحة اخوية لا تاخذ معك دولارات ...الريال ثابت سعره والكل يغليه...
نصيحة اخوية لاتفتح جوالك او تحوله على موجود..لان (موجود) ياكلك وانت منت داري ...كل رسالة تجيك يحسبون 80 هللة..وانت تحسب روحك ذهين والربع مديحين بك.....ازين شي تشيل الشريحة السعودية وتحطه بمخباك..وتاخذ شريحة اندنوسية... وتتصل على اللي تبي...
السفر على خطوط السعودية غثيث ومتعب
واعتقد ان طيران الاتحاد الاماراتي هو الافضل بالرغم من توقفه بالذهاب والاياب بمدينة ابو ظبي
الشعب الاندنوسي شعب ودود وخلوق ولكن تجنب المشاكل لان عند المشكلة ينقلب هذا الودود الى وحش ولن تجده بمفرده
تجنب التعامل مع بائعي الوهم(كالزواج) وخاصة اذا كان حضرمي...
تجنب بائعي العود لان 99% من العود غير اصلي
بائعي الشنطة او المتجولين اغلبهم يبيعون باسعار مرتفعة عن السوق
عندما تجد سلعة غير مسعرة فتفاوض على 20% من القيمة الذي يريدها البائع
فمثلآ مجموعة سكاكين اندنوسية(اربع قطع) قال لي ب400 الف روبية اول الكلام وبالاخير اخذته ب 50 الف فقط.
وعود ارياني...اول الكلام بمليون ...وبالاخير اخذته بــ 100 الف روبية....
الاسوق بجاكرتا سوق الاتريوم تجد كل ماتبحث عنه
السوق الصيني... وهو يعتبر من الاسواق الرخيصة
سوق تامان انكريك (ملينيوم)
سوق لوكا ساري
سوق شمباكاماس
سوق مانقادوا(مثل سوق البطحاء اللي بالرياض) او سوق الهنود بحائل يوم الجمعة .....
وقد يكون الارخص بجاكرتا هو شمبا كاماس
الفنادق النظيفة بجاكرتا
تريفا ....بشارع شكيني
اتريوم بلازا
اوسس امير
الشقق النظيفة والمميزة بجاكرتا
شقق منتق برادي
شقق بتافيا
الجبل
فندق النوافير
فلل
الديتا.... قريبة من البقالة السعودية
كوتا بونقا
سيمباكا....قريبة من البقالة السعودية
مطعم بندر جاكرتا لايفوتكم
مطعم حضرموت ...فظيع وخاصة الرز خيال ...
بروستد مكدونالز ....خيااااااااااااااااااااااالي
هناك بعض الخطوط الحمراء تجاوزتها عمدآ ...مثل الاماكن المشبوهة وتصرفات بعض العرب هناك
ولا اود ذكر مكان معين (مشبوه) لكي نميت الباطل بعدم ذكره....
اخوكم ومحبكم
ابو نواف
حمود الشمري
حائل


التعديل الأخير تم بواسطة ((عمدة جاكرتا)) ; 28-04-2008 الساعة 04:05 AM سبب آخر: تحميل صورة
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


|RSS RSS 2.0 XML MAP HTML|